wickkiey/tamil-wikipedia-chunked huggingface dataset:
# காக்கிநாடா மாவட்டம்

## மாவட்ட நிர்வாகம்

### மண்டல்கள்

| # | காக்கிநாடா வருவாய் கோட்டம் | பெத்தபுரம் வருவாய் கோட்டம் |
| --- | --- | --- |
| 1 | சாமல்கோட் | பெத்தபுரம் |
| 2 | பிடாபுரம் | ஜக்கம்பேட்டை |
| 3 | கொல்லாப்பிரோலு | கந்தேபள்ளி |
| 4 | கொத்தப்பள்ளி | கீர்லாபுடி |
| 5 | கரப்பா | துனி |
| 6 | காக்கிநாடா கிராமப்புறம் | கொத்தநந்துரு |
| 7 | காக்கிநாடா நகர்புறம் | பிரத்திபாடு |
| 8 | பெத்தபுடி | சங்காவரம் |
| 9 | தொண்டாங்கி | எல்லேஸ்வரம் |
| 10 | ரௌத்துலபுடி |  |
# காக்கிநாடா மாவட்டம்

## மாவட்ட நிர்வாகம்

### அரசியல்

காக்கிநாடா மாவட்டத்தில் காக்கிநாடா மக்களவைத் தொகுதியும், 7 சட்டமன்றத் தொகுதிகளும் கொண்டது. அவைகள்:
1. துனி சட்டமன்றத் தொகுதி
1. பிரத்திபாடு சட்டமன்றத் தொகுதி
1. பிடாபுரம் சட்டமன்றத் தொகுதி
1. காக்கிநாடா கிராமப்புறம் சட்டமன்றத் தொகுதி
1. காக்கிநாடா நகர்புறம் சட்டமன்றத் தொகுதி
1. பெத்தபுரம் சட்டமன்றத் தொகுதி
1. ஜக்கம்பேட்டை சட்டமன்றத் தொகுதி
# காக்கிநாடா மாவட்டம்

## இதனையும் காண்க

- ஆந்திரப் பிரதேச மாவட்டங்களின் பட்டியல்
# கோணசீமா மாவட்டம்

**கோணசீமா மாவட்டம்** (**Konaseema district**) ஆந்திரப் பிரதேசத்தின் 26 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் அமலாபுரம் நகரம் ஆகும். கிழக்கு கோதாவரி மாவட்டத்தின் அமலாபுரம், இராமச்சந்திராபுரம் மற்றும் கொத்தப்பேட்டை வருவாய்க் கோட்டகளைக் கொண்டு கொனசீமா மாவட்டம் 4 ஏப்ர்ல் 2022 அன்று புதிதாக நிறுவப்பட்டது.  
52,4011 வீடுகளும், சதுர கிலோ மீட்டர் பரப்பளவும் கொண்ட கோணசீமா மாவட்டத்தின் மொத்த மக்கள் தொகை 17,19,093 ஆகும். அதில் ஆண்கள் 8,62,000 மற்றும் பெண்கள் 8,57,093 ஆக உள்ளனர்.
# கோணசீமா மாவட்டம்

## மாவட்ட நிர்வாகம்

கொனசீமா மாவட்டம் 2 வருவாய் கோட்டங்களையும், 17 மண்டல்களையும், 316 வருவாய் கிராமங்களையும் கொண்டது. மேலும் அமலாபுரம் மாநகராட்சியும் கொண்டுள்ளது.
# கோணசீமா மாவட்டம்

## மாவட்ட நிர்வாகம்

### மண்டல்கள்

இம்மாவட்டத்தின் அமலாபுரம் வருவாய் கோட்டத்தில் 10 மண்டல்களும், இராமச்சந்திராபுரம் வருவாய் கோட்டத்தில் 6 மண்டல்களும் கொண்டுள்ளது.  
| # | இராமச்சந்திராபுரம் வருவாய் கோட்டம் | அமலாபுரம் வருவாய் கோட்டம் |
| --- | --- | --- |
| 1 | இராமச்சந்திராபுரம் | மும்முடிவரம் |
| 2 | கஜுலுரு | ஐ. போலாவரம் |
| 3 | கங்காவரம் | கத்திரினிகோனா |
| 4 | மண்டப்பேட்டை | அமலாபுரம் |
| 5 | இராயபுரம் | உப்பலகுப்தம் |
| 6 | கபிலேஸ்வரபுரம் | அல்லாவரம் |
| 7 | ரசோல் |  |
| 8 | மலிகிபுரம் |  |
| 9 | சகிநெதிப்பள்ளி |  |
| 10 | மாமுடிகுருரு |  |
# கோணசீமா மாவட்டம்

## மாவட்ட நிர்வாகம்

### அரசியல்

கொனசீமா மாவட்டம், அமலாபுரம் மக்களவைத் தொகுதியும், 7 சட்டமன்றத் தொகுதிகளையும் கொண்டது. அவைகள்:
1. இராமச்சந்திராபுரம் சட்டமன்றத் தொகுதி
1. மும்முடிவரம் சட்டமன்றத் தொகுதி
1. அமலாபுரம் சட்டமன்றத் தொகுதி
1. ரசோல் சட்டமன்றத் தொகுதி
1. கன்னாவரம் (தனி) சட்டமன்றத் தொகுதி
1. கொத்தபேட்டை சட்டமன்றத் தொகுதி
1. மண்டப்பேட்டை சட்டமன்றத் தொகுதி
# கோணசீமா மாவட்டம்

## இதனையும் காண்க

- ஆந்திரப் பிரதேச மாவட்டங்களின் பட்டியல்
# இரண்டாம் விசய மாணிக்கியா

**இரண்டாம் விஜய மாணிக்கியா** (*Vijaya Manikya* II) (ஆட்சி1516 - 1563 பொ.ச.), **விஜய்** அல்லது **பிஜோய்** என்றும் உச்சரிக்கப்படும் இவர், 1532 முதல் 1563 வரை திரிபுராவின் மன்னனாக இருந்தார். இளம் வயதிலேயே அரியணையில் ஏறிய இவர், சக்திவாய்ந்த வங்காள சுல்தானகம் உட்பட சுற்றியுள்ள பல இராச்சியங்களில் தொடர்ச்சியான வெற்றிகளைத் தொடங்கி, ஒரு வலிமைமிக்க இராணுவத் தலைவராக தன்னை நிரூபித்தார். இவரது ஆட்சியின் போது, திரிபுராவின் வலிமை மற்றும் செல்வாக்கு அதன் உச்சத்தை அடைந்தது. மேலும் இவரை அதன் மிகப்பெரிய மன்னர்களில் ஒருவராக பார்க்கவும் வழிவகுத்தது.
# இரண்டாம் விசய மாணிக்கியா

## ஆரம்ப கால வாழ்க்கை

இவர், தேவ மாணிக்கியா என்பவரின் மகனாகப் பிறந்தார்.இவர் குழந்தையாக இருந்தபோது, இவரது தந்தை படுகொலை செய்யப்பட்டார். இவர் சிறையில் அடைக்கப்பட்டார். ஆனால் பின்னர் இராணுவத் தளபதி தைத்யநாராயணனால் விடுவிக்கப்பட்டார். இவர் 1532-இல் தனது எதிரியான இலட்சுமிநாராயணனைக் கொன்ற பிறகு பதவிக்கு வந்தார்.  
திரிபுராவின் வரலாற்றைக் கூறும்*ராஜ்மாலா*வின் கூற்றுப்படி, விஜயன் ஆரம்பத்தில் தனது தளபதியின் பாதுகாப்பில் இருந்தார். அவருடைய மகளை இவர் திருமணம் செய்து கொண்டார். இருப்பினும், இளம் வயதில் தனது மாமனாரின் கட்டுப்பாட்டில் இருக்க வேண்டியிருந்தது. அவர் இராச்சியத்தின் உண்மையான கட்டுப்பாட்டைக் கொண்டிருந்தார். மேலும், விஜயனை ஒரு பொம்மை-மன்னராகப் பயன்படுத்தினார். பதிலுக்கு விஜயன் தைத்யநாராயணனைக் கொன்றதாக *ராஜ்மாலா* கூறுகிறது. இருப்பினும், தைத்யநாராயணன் என்ற இராணுவத் தலைவரால் கட்டுப்படுத்தப்பட்ட முந்தைய மன்னரான முதலாம் விசய மாணிக்கியா என்பவரின் விவரங்களுடன் விஜயன் பற்றிய விவரங்கள் முரண்பட்டதாக சில சான்றுகள் உள்ளன.
# இரண்டாம் விசய மாணிக்கியா

## இராணுவ விரிவாக்கம்

இவரது ஆட்சி இடைக்கால திரிபுராவின் வரலாற்றில் ஒரு புதிய சகாப்தத்தை ஏற்படுத்தியதாக கருதப்படுகிறது. தைத்யநாராயணனின் மரணம் இராச்சிய நிர்வாகத்தில் இராணுவத் தலைவர்களின் பெரும் செல்வாக்கைக் குறைத்தது. விஜயன் தான் சொந்தமாக நிர்வாக அதிகாரத்தை ஒருங்கிணைக்க அனுமதித்தது. இவர் தனது கணிசமான இராணுவ வெற்றிகளை அடைவதில் தனது முழு அதிகாரங்களையும் செலுத்துவதற்காக இவ்வாறு விடுவிக்கப்பட்டார்.  
இராச்சியத்தின் இராணுவத்தை நவீனமயமாக்குவதிலும் அதன் செல்வாக்கை வலுப்படுத்துவதிலும் பெரும் முயற்சிகள் செயல்படுத்தப்பட்டன. வில்லாளர்கள், யானைகள், பீரங்கிகள் மற்றும் கடற்படை ஆகியவை ஒழுங்கமைக்கப்பட்டு அதன் அணிகளில் இணைக்கப்பட்டன. அதே நேரத்தில் திரிபுராவின் எல்லைகளில் இராணுவ முகாம்கள் நாட்டின் இறையாண்மையை சிறப்பாகப் பாதுகாக்க நிறுவப்பட்டன. இந்தியத் துணைக்கண்டம் முழுவதும் நிகழும் போக்குகளுக்கு ஏற்ப, விஜயனின் ஆட்சியின் போது குதிரைப்படைகள் இராணுவத்தின் உள்ளார்ந்த பகுதியாக மாறியது. ஆப்கானிய வீரர்களின் உதவியுடன் இது நிறுவப்பட்டது. இந்த சீர்திருத்தங்கள் 200,000 காலாட்படை, 10,000 குதிரைப்படை, 1000 யானைகள் மற்றும் 5000 படகுகள் கொண்ட ஒரு வலிமைமிக்க இராணுவத்தை உருவாக்கியது என்று நாளாகமம் கூறுகிறது.  
திரிபுராவின் இராணுவ வலிமையைப் பற்றிய இந்த உணர்தல், ஆக்கிரமிப்பு பிராந்திய வெற்றிகளின் ஒரு காலகட்டத்தைத் தொடங்க அனுமதித்தது. இதன் விளைவாக விஜயனின் கட்டுப்பாட்டின் கீழ் நிலங்கள் விரிவான விரிவாக்கத்திற்கு வழிவகுத்தது. சில்ஹெட் மற்றும் ஜெயந்தியாவின் பகுதிகள் கைப்பற்றப்பட்டு இராச்சியத்தில் இணைக்கப்பட்டன, காசியாவின் ஆட்சியாளர் தானாக முன்வந்து திரிபுரி ஆட்சிக்கு அடிபணிந்தார்கள். மேலும், சிட்டகொங் வங்காளத்தின் ஆப்கானிய ஆட்சியாளர்களிடமிருந்து மீண்டும் கைப்பற்றப்பட்டது.  
இருப்பினும், இவர் அவர்கள் நாட்டு மக்களுக்கு ஏற்படுத்திய தோல்விகளின் விளைவாக, இவரது இராணுவத்தில் இருந்த ஆப்கானியர்கள் கிளர்ச்சி செய்தனர். 1000 பஷ்தூன் குதிரை வீரர்கள் சிட்டகொங்கில் அணிவகுத்துச் சென்றனர். கிளர்ச்சியாளர்கள் விரைவில் அடக்கப்பட்டனர். இவர் அவர்களை பதினான்கு கடவுள்களின் பலிபீடத்தில் பலியிட்டார். இந்த மரணங்களால் கலக்கமடைந்த வங்காள சுல்தான், திரிபுரா மீது படையெடுப்பைத் தொடங்கினார். 10,000 காலாட் வீரர்களும் 3000 குதிரைப்படைகளும் இராச்சியத்தைத் தாக்கினா. இதன் விளைவாக சிட்டகொங்கில் எட்டு மாத கால மோதல் நீடித்தது. இருப்பினும், திரிபுரா வெற்றிபெற்றது. வங்காளத் தளபதியும் கடவுள்களுக்குப் பலியிடப்பட்டார்.  
விஜயன் ஒரு எதிர் தாக்குதலைத் தொடங்கினார். இவரது படைகள் கிழக்கு வங்காளத்தை ஆழமாக ஊடுருவியது. பிக்ரம்பூரை ஆக்கிரமித்து சோனார்கானைக் கொள்ளையடித்து எரித்து, பிரம்மபுத்திரா ஆற்றிலிருந்து பத்மா ஆறு வரை தனது 5000 ஆற்றுப்படகுகளை இவர் வழி நடத்தினார். முகலாயப் பேரரசுடனான உள்நாட்டுப் போரால் திசைதிருப்பப்பட்ட சுல்தான், விஜயனை எதிர்க்க முடியாமல், பிந்தையவரை இப்பகுதியின் நிகரற்ற எஜமானராக விட்டுவிட்டார்.
# இரண்டாம் விசய மாணிக்கியா

## சமகால ஆட்சியாளர்களுடனான தொடர்புகள்

முகலாய பேரரசர் அக்பரின் சமகாலத்தவரான விஜயன், அயினி அக்பரியில் குறிப்பிடுகிறார்.}} இவர் ஒடிசாவின் ஆட்சியாளரான முகுந்த தேவனுடன் உறவைப் பேணி வந்ததாகவும் அறியப்படுகிறது. தன்னுடைய மூத்த மகன் துங்கர் பாவின் பராமரிப்பை அவரிடம் ஒப்படைத்தார். வங்காள சுல்தான்களுக்கு எதிராக இந்த இரண்டு மன்னர்களுக்கும் இடையே ஒரு கூட்டணி இருந்திருக்கலாம். இவர் கச்சாரி இராச்சியத்தின் ஆட்சியாளருடனும் தொடர்பு கொண்டிருந்தார்.
# இரண்டாம் விசய மாணிக்கியா

## இறப்பு

முப்பது ஆண்டுகளுக்கும் மேலாக ஆட்சி செய்த விஜயன் பொ.ச.1563 இல், தனது நாற்பத்தேழாவது வயதில் பெரியம்மை நோயால் இறந்தார். வழக்கப்படி, இவரது மனைவிகள் இவருடன் உடன்கட்டை ஏறினர். இவர் இறக்கும் போது, கிழக்கு வங்காளத்தின் முழுப் பகுதியையும், இன்றைய இந்திய மாநிலமான அசாமின் தெற்குப் பகுதியையும் கட்டுப்படுத்தி, திரிபுரா அதன் மிகப்பெரிய அளவை எட்டியிருந்தது. இவரது வெற்றிகள் *ராஜ்மாலா*வில் ஒப்புக் கொள்ளப்பட்டுள்ளன.  
இவருக்குப் பிறகு இவரது மகன் அனந்த மாணிக்கியா பதவியேற்றார். அவர் தனது தந்தையை விட திறமையற்றவராக இருந்தார். திரிபுரா பின்னர் படிப்படியாக சிதைவை சந்தித்தது.
# இரண்டாம் கோவிந்தராசன்

**இரண்டாம் கோவிந்தராஜா** (*Govindaraja* II) (ஆட்சி 863-890 பொ.ச.) **இரண்டாம் குவாகா** என்றும் அழைக்கப்படும் இவர், சௌகான் வம்சத்தைச் சேர்ந்த ஒரு இந்திய மன்னர். இவர் கூர்ஜர-பிரதிகார ஆட்சியாளராக வடமேற்கு இந்தியாவில் உள்ள இன்றைய இராஜஸ்தானின் சில பகுதிகளை ஆட்சி செய்தார்.  
இவர் தனது தந்தை இரண்டாம் சந்திரராஜாவிற்குப் பிறகு சிம்மாசனத்தில் ஏறினார். ஹர்ஷநாத் கோயில் கல்வெட்டு இரண்டாம் கோவிந்தனை அவரது தாத்தா முதலாம் கோவிந்தரைப் போலவே சிறந்த போர்வீரராக விவரிக்கிறது.  
12 மன்னர்கள் கோவிந்தனின் சகோதரி 'கலாவதியை' மணக்க விரும்பினர். ஆனால் அவர் அவர்களை தோற்கடித்து, தனது சகோதரியை கன்னோசியின் சக்கரவர்த்திக்கு திருமணம் செய்து கொடுத்ததாக பிருத்விராஜா விஜயம் கூறுகிறது. கன்னோசியின் இந்த ஆட்சியாளர் பிரதிகாரப் பேரரசர் மிகிர போஜனுடன் அடையாளம் காணப்பட்டார். போஜனின் வழித்தோன்றலான இரண்டாம் மகேந்திரபாலனின் ஆட்சிக் காலத்தின் பிரதாப்கர் கல்வெட்டு, சகாமனாக்கள் போஜனுக்கு "இன்பத்தின் பெரும் ஆதாரமாக" இருந்ததாகக் கூறுகிறது. இது தாம்பத்திய உறவைக் குறிப்பதாக இருக்கலாம்.  
இரண்டாம் கோவிந்தனுக்குப் பிறகு இவரது மகன் சந்தனராஜா ஆட்சிக்கு வந்தார்.
# ஏலூரு மாவட்டம்

வில் புத்த பூங்கா]]  
**ஏலூரு மாவட்டம்** (**Eluru district**), ஆந்திரப் பிரதேசத்தின் 26 மாவட்டங்களில் ஒன்றாகும். இதன் நிர்வாகத் தலைமையிட நகரம் ஏலூரு ஆகும். மேற்கு கோதாவரி மாவட்டத்தின் ஏலூரு வருவாய் கோட்டம், *ஜெங்கரெட்டிகுடேம்* வருவாய் கோட்டம் மற்றும் கிருஷ்ணா மாவட்டத்தின் *நுஸ்வித்* வருவாய் கோட்டங்களைக் கொண்டு 4 ஏப்ரல் 2022 அன்று புதிதாக நிறுவப்பட்டது.
# ஏலூரு மாவட்டம்

## மக்கள் தொகை பரம்பல்

6411.56 சதுர கிலோ மீட்டர் பரப்பளவு கொண்ட ஏலூரு மாவட்டத்தின் மொத்த மக்கள் தொகை 16,18,288 ஆகும். இதன் மக்கள் தொகையில் பட்டியல் சமூகத்தவர்கள் 4,38,087 (21.87 %) உள்ளனர். இதன் எழுத்தறிவு 71.44% ஆகும்.
# ஏலூரு மாவட்டம்

## புவியியல்

6,679 சதுர கிலோ மீட்டர் பரப்பளவு கொண்ட ஏலூரு மாவட்டத்தின் வடக்கில் கம்மம் மாவட்டம் மற்றும் அல்லூரி சீதாராம இராஜு மாவட்டம், தெற்கில் மேற்கு கோதாவரி மாவட்டம் மற்றும் கொனசீமா மாவட்டம், கிழக்கில் கிழக்கு கோதாவரி மாவட்டம் மற்றும் மேற்கில் கோதாவரி ஆறும் எல்லைகளாகக் கொண்டுள்ளது.
# ஏலூரு மாவட்டம்

## மாவட்ட நிர்வாகம்

ஏலூரு மாவட்டம் ஏலூரு, ஜெங்கரெட்டிகுடேம் மற்றும் முழிவீடு என 3 வருவாய்க் கோட்டங்களாகவும், 28 மண்டல்களாகப் பிரிக்கப்பட்டுள்ளது. இம்மாவட்டத்தில் ஏலூரு மாநகராட்சி உள்ளது. இம்மாவட்டத்தில் 624 கிராமங்கள் உள்ளது.
# ஏலூரு மாவட்டம்

## மாவட்ட நிர்வாகம்

### மண்டல்கள்

ஏலூரு வருவாய் கோட்டம் 13 மண்டல்களையும், ஜங்காரெட்டிகூடம் வருவாய் கோட்டம் 10 மண்டல்களையும், நுசிவீடு வருவாய் கோட்டம் 6 மண்டல்களையும் கொண்டுள்ளது.  
| # | ஜங்காரெட்டிகூடம் வருவாய் கோட்டம் | ஏலூரு வருவாய் கோட்டம் | நுசிவீடு வருவாய்க் கோட்டம் |
| --- | --- | --- | --- |
| 1 | ஜங்காரெட்டிகூடம் | ஏலூரு | நுசிவீடு |
| 2 | போலவரம் | தெந்துலூர் | லிங்கபாலம் |
| 3 | புட்டாயகூடம் | பெதவேகி | அகிரிபள்ளி |
| 4 | ஜீலுகுமில்லி | பெதபாடு | சத்திரை |
| 5 | கொய்யலகூடம் | உங்குட்டூர் | முசுன்னூரு |
| 6 | குக்குனூர் | பீமடோலு | சிந்தலபூடி |
| 7 | வேலேருபாடு | நிடமர்ரு |  |
| 8 | காமவரப்புகோட்டை | கணபவரம் |  |
| 9 | நரசாபுரம் | கைக்காலூரு |  |
| 10 | துவாரகா திருமலை | மந்தவள்ளி |  |
| 11 | காளிதிந்தி |  |  |
| 12 | முடிநெப்பள்ளி |  |  |
| 13 | தாடேபள்ளிகூடம் | } |  |
# ஏலூரு மாவட்டம்

## அரசியல்

ஏலூரு மாவட்டத்தில் ஏலூரு மக்களவைத் தொகுதி]]யும், 7 சட்டமன்றத் தொகுதிகளையும் கொண்டுள்ளது. அவைகள்:  
- உங்குட்டூர்
- தெந்தலூர்
- ஏலூர்
- போலவரம்
- சிந்தலபூடி
- நூஜிவீடு
- கைகலூர்
# ஏலூரு மாவட்டம்

## இதனையும் காண்க

- ஆந்திரப் பிரதேச மாவட்டங்களின் பட்டியல்
# சந்தனராசா

**சந்தனராசா** (*Chandanaraja*) (ஆட்சி 890-917பொ.ச.) சௌகான் வம்சத்தைச் சேர்ந்த ஒரு இந்திய மன்னர். இவர் வடமேற்கு இந்தியாவில் இன்றைய இராஜஸ்தானின் சில பகுதிகளை ஆட்சி செய்தார்.  
இவர் தனது தந்தை இரண்டாம் கோவிந்தராசனுக்குப் (இரண்டாம் குவாகா) பிறகு சகமான மன்னராக ஆனார். இவர் வாப்பயராஜா என்றும் மாணிக்க ராய் என்றும் அழைக்கப்படுகிறார்.  
ஹர்ஷநாத் கோயில் கல்வெட்டின் படி, சந்தன ருத்ரா (அல்லது உருத்ரேனா) என்ற தோமரா ஆட்சியாளரை தோற்கடித்ததாக அறியப்படுகிறது. வரலாற்றாசிரியர் தசரத சர்மா இந்த ஆட்சியாளரை தில்லியின் தோமரா வம்சத்தின் ஒரு மன்னருடன் அடையாளப்படுத்துகிறார். உருத்ரன் என்பது தோமரா ஆட்சியாளர் சந்திரபாலன் அல்லது பிபாசபாலனின் மற்றொரு பெயர் என்று வரலாற்றாசிரியர் ஆர்.பி. சிங் கருதுகிறார்.  
இவரது ராணி ருத்ராணி அவளுடைய யோக சக்தியின் காரணமாக "ஆத்ம-பிரபா" என்றும் அழைக்கப்பட்டாள் என்று பிருத்விராஜ விஜயம் கூறுகிறது. அவள் புஷ்கர் ஏரிக்கரையில் 1,000 விளக்கு போன்ற இலிங்கங்களை அமைத்ததாக கூறப்படுகிறது.
# என் டி ஆர் மாவட்டம்

கிருஷ்ணா மாவட்டத்தின் விஜயவாடா வருவாய் கோட்டம், நந்திகாமா வருவாய் கோட்டம் மற்றும் திருவூர் வருவாய்க் கோட்டங்களைக் கொண்டு 4 ஏப்ரல் 2022 அன்று புதிதாக நிறுவப்பட்டது.  
3,316 சதுர கிலோ மீட்டர் பரப்பளவு கொண்ட இம்மாவட்டத்தின் மொத்த மக்கள் தொகை 22,18,591 ஆகும்.
# என் டி ஆர் மாவட்டம்

## நிர்வாகப் பிரிவுகள்

என் டி ஆர் மாவட்டம் விஜயவாடா, நந்திகாமா மற்றும் திருவூர் என மூன்று வருவாய்க் கோட்டகளையும், 20 மண்டல்களையும், 321 கிராமங்களையும் கொண்டது. இம்மாவட்டத்தின் ஒரே மாநகராட்சி விஜயவாடா நகரம் ஆகும்.
# என் டி ஆர் மாவட்டம்

## நிர்வாகப் பிரிவுகள்

### மண்டலங்கள்

| # | திருவூர் வருவாய் கோட்டம் | நந்திகாமா வருவாய் கோட்டம் | விஜயவாடா வருவாய் கோட்டம் |
| --- | --- | --- | --- |
| 1 | ரெட்டிக்குடேம் | நந்திக்காமா | இப்ராகிம்பட்டினம் |
| 2 | திருவூர் | காஞ்சிகச்சேரியா | விஜயவாடா கிராமப்புறம் |
| 3 | விஸ்சன்னாபேட்டை | சந்தர்லாபடு | விஜயவாடா நகர்புறம் |
| 4 | காம்பாலகுடேம் | வீருல்லாபடு | விஜயவாடா நகர் மையம் |
| 5 | ஏ. கோண்டுரு | ஜெக்கையா பேட்டை | விஜயவாடா வடக்கு |
| 6 | வாத்சாவை | விஜயவாடா கிழக்கு |  |
| 7 | பெனுகாஞ்சிபிரோலு | ஜி. கோண்டுரு |  |
| 8 | மைலாவரம் | } |  |
# என் டி ஆர் மாவட்டம்

## ஆன்மீகம் & சுற்றுலா

கனக துர்கை கோயில், ஜெகதீஷ்வர கோயில், கொண்டப்பள்ளி கோட்டை மற்றும் பவானித் தீவு இம்மாவட்டத்தில் முக்கிய சுற்றுலா மற்றும் ஆன்மீகத் தலங்கள் ஆகும்.
# என் டி ஆர் மாவட்டம்

## அரசியல்

இம்மாவட்டத்தில் விஜயவாடா மக்களவைத் தொகுதி மற்றும் 7 சட்டமன்றத் தொகுதிகள் உள்ளது. அவைகள்:  
| 69 | 118 | திருவூர் சட்டமன்றத் தொகுதி | பட்டியல் சாதி | 12 | 29 | விஜயவாடா மக்களவைத் தொகுதி | எதுவுமில்லை |
| --- | --- | --- | --- | --- | --- | --- | --- |
| 79 | 198 | விஜயவாடா மேற்கு சட்டமன்றத் தொகுதி | எதுவுமில்லை |  |  |  |  |
| 80 | 199 | விஜயவாடா மத்தியம் சட்டமன்றத் தொகுதி |  |  |  |  |  |
| 81 | 200 | விஜயவாடா கிழக்கு சட்டமன்றத் தொகுதி |  |  |  |  |  |
| 82 | 201 | மைலவரம் சட்டமன்றத் தொகுதி |  |  |  |  |  |
| 83 | 202 | நந்திகாமா சட்டமன்றத் தொகுதி | பட்டியல் சாதி |  |  |  |  |
| 84 | 203 | ஜக்கய்யபேட்டை சட்டமன்றத் தொகுதி | எதுவுமில்லை | } |  |  |  |
# என் டி ஆர் மாவட்டம்

## இதனையும் காண்க

- ஆந்திரப் பிரதேச மாவட்டங்களின் பட்டியல்
# மெலனாவு மக்கள்

**மெலனாவ் மக்கள்** அல்லது **மெலனாவு மக்கள்** (மலாய்: *Melanau*; ஆங்கிலம்: *Melanau*; சீனம்: *梅拉瑙人*; ஜாவி: *ميلانو*; என்பவர்கள்; மலேசியா, சரவாக் மாநிலத்தைச் சேர்ந்த பூர்வீகக் குழுவினராகும். சரவாக் மாநிலத்தில் தொடக்கக் காலங்களில் குடியேறிய குழுவினர்களில் இந்தக் குழுவினரும் ஒரு குழுவினர். இவர்களை **அ லிகோவ்** *(A-Likou)* இனத்தவர் என்றும் அழைக்கிறார்கள்.  
இவர்கள் மெலனாவு மொழியில் *(Melanau language)* பேசுகிறார்கள். மெலனாவு மொழி மலாய-பொலினீசிய மொழிகளின் *(Malayo-Polynesian languages)* வடக்கு போர்னியோ மொழிகளின் ஒரு பகுதியாகும். முக்கா *(Mukah)* பேச்சுவழக்கில் ***அ லிகோவ்*** என்றால் ஆற்று மக்கள் என்று பொருள்.
# மெலனாவு மக்கள்

## பூர்வீகம்

19-ஆம் நூற்றாண்டில், மத்திய சரவாக்கில் உள்ள ராஜாங் ஆற்றின் முக்கிய துணை நதிகளில் மெலனாவு மக்கள் சிதறிய சமூகங்களாகக் குடியேறினர்.  
பெரும்பாலான மெலனாவு மக்களுக்கு, தங்களை டயாக் மக்கள் என்று அழைப்பதை விரும்புவது இல்லை. ஏனெனில் தயாக் மக்கள் என்பது போர்னியோவில் வசிப்பவர்களுக்காக மேற்கத்தியர்களால் பயன்படுத்தப்பட்ட ஒரு வார்த்தை என்று சொல்கிறார்கள்..
# மெலனாவு மக்கள்

## பூர்வீகம்

### கிளமந்தான் துணை இனக் குழு

ஆனாலும் மெலனாவ் மக்கள், ஏற்கனவே *அ லிகோவ்* என்று தங்களின் சொந்த அடையாளத்தையும் சொந்தக் கலாசாரத்தையும் கொண்டு உள்ளனர். மெலனாவு மக்கள், கிளமந்தான் *(Klemantan)* எனும் துணை இனக் குழுவைச் சேர்ந்தவர்களாக இருக்கலாம் என்று கருதப் படுகின்றனர்.  
சரவாக்கில் முதன்முதலில் குடியேறியவர்களில் மெலனாவுவ் மக்கள் தான் என்று கருதப்படுகிறது. தங்களைக் குறிக்க, மெலனாவு என்ற பெயரை அண்மைய காலம் வரையில் அவர்கள் பயன்படுத்தவில்லை.  
மெலனாவு மக்கள் தங்களை *அ லிகோவ்*; அதாவது 'நதியின் மக்கள்' என்றே அடையாளப் படுத்திக் கொண்டார்கள். புருணை மலாய் மக்கள் தான் இவர்களை மெலனாவு என்று அழைத்தார்கள்.
# மெலனாவு மக்கள்

## மெலனாவு மொழி

14-ஆம் நூற்றாண்டில் இருந்து, மெலனாவ் மக்கள் ஒரு போதும் ஓர் இன அரசியல் அமைப்பின் கீழ் ஒன்றுபடவில்லை. சுமார் 500 ஆண்டுகளாகப் புரூணை சுல்தானகத்தின் கட்டுப்பாட்டில் வாழ்ந்தனர். சுமார் 100 ஆண்டுகளாக சரவாக் வெள்ளை ராஜாக்களின் கட்டுப்பாட்டில் வாழ்ந்தனர்.  
இதுவே வடமேற்கு போர்னியோவின் கடற்கரையோரத்தில் பரவலாக வாழ்ந்த மெலனாவ் மக்களிடையே மொழி வேறுபாடுகளுக்கு வழி வகுத்தது.  
இருப்பினும், மெலனாவ் மொழி, அதன் அசல் தன்மையைத் தக்க வைத்துக் கொண்டுள்ளது. அந்த மொழியின் மீது மலாய் மொழி அதிகத் தாக்கத்தை ஏற்படுத்திய போதிலும், மெலனாவ் மொழி தனித்து இயங்கி வருகிறது.
# மெலனாவு மக்கள்

## பிரிவுகள்

குழு வாரியாக, மெலனாஸ் பின்வரும் வகைகளாக வகைப்படுத்தலாம்;  
- மெலனாவ் மாத்து தாரோ, சரவாக் *(Melanau Matu-Daro)*
- மெலனாவ் புலாவ் புரூயிட் *(Melanau Bruit)*
- மெலனாவ் செடுவான் *(Melanau Seduan)*
- மெலனாவ் டலாட் *(Melanau Dalat)*
- மெலனாவ் ஓயா *(Melanau Oya)*
- மெலனாவ் இகான் *(Melanau Igan)*
- மெலனாவ் முக்கா *(Melanau Mukah)*
- மெலனாவ் பெலவாய் - ராஜாங் *(Melanau Belawai-Rajang)*
- மெலனாவ் பலிங்கியான் *(Melanau Balingian)*
- மெலனாவ் மிரி *(Melanau Miri)*
- மெலனாவ் பிந்துலு *(Melanau Bintulu)*
- மெலனாவ் செகான் *(Melanau Segan)*  
இந்தப் பிரிவுகளிள் மிகப்பெரிய குழு *மாத்து தாரோ* குழு ஆகும். ஒவ்வொரு குழுவிற்கும் அதன் தனித்துவமான பேச்சுவழக்கு உள்ளது. ஆனால் அவை அனைத்தும் ஒரே கலாசாரம் மற்றும் ஒரே மொழியியல் பின்னணியைப் பகிர்ந்து கொள்கின்றன.
# மெலனாவு மக்கள்

## மக்கள் தொகை

சரவாக் மாநிலத்தின் புள்ளியியல் துறையின் புள்ளிவிவரங்களின்படி, 2014-ஆம் ஆண்டில், 132,600 பேர் தங்களை மெலனாவ் மக்கள் என்று பதிவு செய்து உள்ளனர். மெலனாவ் மக்கள் குழு, சரவாக் மாநிலத்தில் ஐந்தாவது பெரிய இனக் குழுவாக உள்ளது.  
மெலனாவ் மக்கள், சரவாக்கில் சிறுபான்மையினராக இருந்தாலும், சரவாக் அரசியலில் பெரும்பகுதியை தக்க வைத்துக் கொண்டு உள்ளனர். சரவாக்கின் யாங் டி பெர்துவா எனும் ஆளுநர் பதவியில் 6 பேரில் ஐவர் மெலனாவ் இனத்தைச் சேர்ந்தவர்கள். எ.கா: யாங் டி பெர்துவா துன் பெகின் ஸ்ரீ அப்துல் தைப் மகமுட்  
சரவாக்கின் முதலமைச்சர்களில் 6 பேரில் இருவர் மெலனாவ் இனத்தைச் சேர்ந்தவர்கள்.  
மெலனாவ் மக்களின் மக்கள்தொகை:  
| 2010 |
| --- |
# திருப்பதி மாவட்டம்

**திருப்பதி மாவட்டம்** (**Tirupati district**), ஆந்திரப் பிரதேச மாநிலத்தில் 26 மாவட்டங்களில் ஒன்றாகும். இதன் தலைமையிடம் திருப்பதி நகரம் ஆகும். இப்புதிய மாவட்டம் 4 ஏப்ரல் 2022 அன்று சித்தூர் மாவட்டத்தின் திருப்பதி வருவாய் கோட்டம் மற்றும் நெல்லூர் மாவட்டத்தின் நாயுடு பேட்டை வருவாய் கோட்டம் மற்றும் கூடூர் வருவாய் கோட்டத்தின் பகுதிகளைக் கொண்டு நிறுவப்பட்டது.  
9,174 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை 22.18 இலட்சம் ஆகும்.
# திருப்பதி மாவட்டம்

## மாவட்ட நிர்வாகப் பிரிவுகள்

திருப்பதி மாவட்டம் கூடூர், சூலூர் பேட்டை, ஸ்ரீகாளஹஸ்தி மற்றும் திருப்பதி என 4 வருவாய் கோட்டங்களையும், 34 மண்டல்களையும், 784 கிராம ஊராட்சிகளையும் 5 நகராட்சிகளையும் மற்றும் திருப்பதி மாநகராட்சியும் கொண்டுள்ளது.
# திருப்பதி மாவட்டம்

## மாவட்ட நிர்வாகப் பிரிவுகள்

### மண்டல்கள்

| # | கூடூர் வருவாய் கோட்டம் | சூலூர் பேட்டை வருவாய் கோட்டம் | ஸ்ரீகாளஹஸ்தி வருவாய் கோட்டம் | திருப்பதி வருவாய் கோட்டம் |
| --- | --- | --- | --- | --- |
| 1 | கூடூர் | ஒஜிலி | ஸ்ரீகாளஹஸ்தி | திருப்பதி நகர்புறம் |
| 2 | சில்லாக்கூர் | நாயுடுபேட்டை | தொட்டம்பேடு | திருப்பதி கிராமப்புறம் |
| 3 | கோட்டா | பெல்லாக்கூர் | பிட்சாத்தூர் | சந்திரகிரி |
| 4 | வடகாடு | தோரவாரிசத்திரம் | நாராயணவனம் | இராமச்சந்திரபுரம் |
| 5 | சித்தாமூர் | சூலூர் பேட்டை | கே. வி. பி. புரம் | வடமாலப்பேட்டை |
| 6 | பாலய்யாபள்ளி | தடா | ரேணிகுண்டா | புத்தூர் |
| 7 | வேங்கடகிரி | பி. என். கந்திரிகா | யேர்பீடு | யெர்ராவரிபாளையம் |
| 8 | தக்கிளி | வரதய்யாபாளையம் | நாகலாபுரம் | சின்னகோட்டிகல்லூ |
| 9 | சத்தியவேடு | பாகலா | } |  |
# திருப்பதி மாவட்டம்

## மாவட்ட நிர்வாகப் பிரிவுகள்

### அரசியல்

இம்மாவட்டம் சித்தூர் மக்களவைத் தொகுதி(பகுதி) மற்றும் திருப்பதி மக்களவைத் தொகுதி கொண்டது. மேலும் இம்மாவட்டத்தில் 7 சட்டமன்றத் தொகுதிகளும் உள்ளது.
| 166 | 285 | சந்திரகிரி | எதுவுமில்லை | 25 | சித்தூர் மக்களவைத் தொகுதி | SC |
| --- | --- | --- | --- | --- | --- | --- |
| 120 | 239 | கூடூர் | SC | 23 | திருப்பதி மக்களவைத் தொகுதி | எதுவுமில்லை |
| 121 | 240 | சூளூர்பேட்டை |  |  |  |  |
| 122 | 241 | வெங்கடகிரி | எதுவுமில்லை |  |  |  |
| 167 | 286 | திருப்பதி |  |  |  |  |
| 168 | 287 | ஸ்ரீகாளஹஸ்தி |  |  |  |  |
| 169 | 288 | சத்யவேடு | SC | } |  |  |
# திருப்பதி மாவட்டம்

## இதனையும் காண்க

- ஆந்திரப் பிரதேச மாவட்டங்களின் பட்டியல்
- ஆந்திரப் பிரதேசம்
- மாவட்டம்(இந்தியா)
# தி பேட்மேன் (திரைப்படம்)

**தி பேட்மேன்** (The Batman) என்பது 2022 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது டிசி காமிக்ஸ் வரைகதையில் தோன்றிய பேட்மேன் என்ற மீநாயகன் கதாபாத்திரத்தை மையமாகக் கொண்டு வார்னர் புரோஸ். பிக்சர்ஸ், 6வது & இடாஹோ மற்றும் டிலான் கிளார்க் புரொடக்சன்சு ஆகிய நிறுவனங்கள் தயாரிக்க, வார்னர் புரோஸ். பிக்சர்ஸ் என்ற நிறுவனம் மூலம் விநியோகிக்கப்பட்டது. இது பேட்மேன் திரைப்படத்தின் மறுதொடக்கம் ஆகும்.  
இந்த திரைப்படம் மாட் ரீவ்ஸ் என்பவர் இயக்கத்தில், மாட் ரீவ்ஸ் மற்றும் பீட்டர் கிரேக் ஆகியோர் திரைக்கதையில், ராபர்ட் பாட்டின்சன், ஜோ கிராவிட்சு, பால் டானோ, ஜெப்ரி ரைட், ஜான் டர்டர்ரோ, பீட்டர் சர்ஸ்கார்ட், ஆண்டி செர்கிஸ் மற்றும் கோலின் பார்ரெல் போன்ற பலர் நடிப்பில் உருவாக்கப்பட்டது. கோதம் நகரில் இரண்டு ஆண்டுகளாக குற்றங்களுக்கு எதிராக போராடி வரும் பேட்மேன், அந்த நகரத்தில் உள்ள முக்கிய பணக்காரர்களை குறிவைக்கும் தொடர் கொலை செய்யும் ரிட்லேர் (டானோ) என்பவரை பின்தொடரும் போது பல முக்கிய புள்ளிகளின் ஊழலை வெளிப்படுத்துவதை படம் விபரிக்கின்றது.  
2013 இல் டிசி நீட்டிக்கப்பட்ட பிரபஞ்சத்தில் நடிகர் பென் அஃப்லெக் என்பவர் பேட்மேனாக நடித்த பிறகு இந்த படத்தின் வளர்ச்சி தொடங்கியது. தி பேட்மேன் படத்தை பென் அஃப்லெக் என்பவர் இயக்கவும், தயாரிக்கவும், இணைந்து எழுதவும் மற்றும் நடிக்கவும் கையெழுத்திட்டார், பின்னர் இந்த படத்தின் வளர்ச்சியில் இருந்து அவராகவே வெளியேறினார். பின்னர் டிசி நீட்டிக்கப்பட்ட பிரபஞ்சத்தின் இணைப்புகளை நீக்கி, ஒன்றை படமாக மீண்டும் உருவாக்க முடிவு செய்யப்பட்டு, மாட் ரீவ்ஸ் என்பவரை இயக்குநர் மற்றும் திரைக்கதையாளராகவும் ஒப்பந்தம் செய்யப்பட்டார். மே 2019 இல் நடிகர் ராபர்ட் பாட்டின்சன் என்பவர் பேட்மேன் என்ற கதாபாத்திரத்தில் நடிப்பார் என்று அறிவிக்கப்பட்டது. சனவரி 2020 மற்றும் மார்ச் 2021 க்கு இடையில் ஐக்கிய இராச்சியம் மற்றும் சிகாகோவில் படப்பிடிப்பு நடைபெற்றது.  
தி பேட்மேன் படம் மார்ச் 1, 2022 அன்று நியூயார்க்கில் உள்ள லிங்கன் சென்டரில் திரையிடப்பட்டது, மேலும் மார்ச் 4 அன்று உலகம் முழுவதும் திரையரங்குகளில் வெளியிடப்பட்டது. கோவிட்-19 பெருந்தொற்றுநோய் காரணமாக இது ஜூன் 2021 இன் தொடக்க தேதியிலிருந்து இரண்டு முறை தாமதமானது. இப்படம் $185–200 மில்லியன் செலவில் உருவாக்கப்பட்டு, $711 மில்லியனுக்கும் மேலாக வசூலித்துள்ளது, இது 2022 ஆம் ஆண்டில் அதிக வசூல் செய்த படமாக அமைந்தது, மேலும் செயல்திறன், ஒளிப்பதிவு, ரீவ்ஸின் இயக்கம், அதிரடி காட்சிகள் மற்றும் கதை ஆகியவற்றிற்காக பாராட்டப்பட்டது, இருப்பினும் சிலர் அதன் இயக்க நேரத்தை விமர்சித்துள்ளனர். இது பேட்மேன் பகிரப்பட்ட பிரபஞ்சத்தை வெளியிடும் நோக்கம் கொண்டது, இரண்டு தொடர்ச்சிகள் திட்டமிடப்பட்டு இரண்டு வழித்தொடர் தொலைக்காட்சித் தொடர்கள் ஹபிஓ மேக்ஸின் வளர்ச்சியில் உள்ளன.
# அலிகார் முற்றுகை

**அலிகார் முற்றுகை** (*Siege of Aligarh*) பிரித்தானிய கிழக்கிந்திய நிறுவனத்திற்கும் மராத்தா கூட்டமைப்புக்கும் இடையே இரண்டாம் ஆங்கிலோ-மராத்தா போரின் போது (1803-1805) இந்தியாவின் அலிகார் நகரில் நடந்த போரைக் குறிக்கிறது. அலிகார் போர் என்றும் இம்முற்றுகையைக் குறிப்பிடுவர்.  
இந்தியாவின் வலிமையான கோட்டைகளில் ஒன்றான அலிகார் கோட்டை, பிரெஞ்சு கூலிப்படை அதிகாரியான பியர் பெரோனால் பலப்படுத்தப்பட்டு அவரது கட்டுப்பாட்டில் இருந்தது. 1803 ஆம் ஆண்டு செப்டம்பர் 1 ஆம் தேதி, தளபதி லார்ட்டு கெரார்டு லேக்கு தலைமையில் அலிகார் கோட்டை முற்றுகையிடப்பட்டது. இப்போது யார்க்சயர் படைப்பிரிவு என்று அழைக்கப்படும் பிரித்தானிய 76 ஆவது படைப்பிரிவு இம்முற்றுகையில் கெரார்டு லேக்குக்கு உதவியது. 1803 ஆம் ஆண்டு செப்டம்பர் மாதம் 4 ஆம் தேதியன்று மராட்டியர்கள் மற்றும் பிரெஞ்சுக்காரர்களிடமிருந்து அலிகார் கோட்டை கைப்பற்றப்பட்டது. தாக்குதலின் போது, பிரெஞ்சு வீரர்களால் கோட்டையைச் சுற்றி பதினான்கு அகழிகள் வாள் கத்திகள் மற்றும் நச்சு ஆயுதங்கள் என வரிசையாக அமைக்கப்பட்டன. சுவர்கள் பிரெஞ்சு பீரங்கிகளால் பலப்படுத்தப்பட்டன. புலிகள் மற்றும் சிந்தியாவின் சிங்கங்கள் போன்ற விலங்குகள் கூட பிரெஞ்சுக்காரர்களால் பயன்படுத்தப்பட்டன.
# சார்லசு அட்வுட் கோபோய்ட்

**சார்லசு அட்வுட் கோபோய்ட்** (*Charles Atwood Kofoid*)(11 அக்டோபர் 1865 &#x2013; 30 மே 1947) என்பவர் அமெரிக்க விலங்கியல் நிபுணர் ஆவார். இவர் கடல்சார் புரோட்டோசோவான்களை சேகரித்து வகைப்படுத்தியதில் பெயர் பெற்றவர்.  
கோபோய்ட் ஐரோப்பாவின் உயிரியல் நிலையங்கள் பற்றிய எழுதியுள்ளார்.
# 1971 கோலாலம்பூர் வெள்ளம்

**1971 கோலாலம்பூர் வெள்ளம்** (1971 Kuala Lumpur floods) மலேசியாவில் 1971 ஆம் ஆண்டு சனவரி மாதம் ஏற்பட்ட மிகப்பெரிய ஒரு பேரழிவு நிகழ்வாகும். கடுமையான பருவ மழையின் விளைவாக இவ்வெள்ளப் பெருக்கு ஏற்பட்டது. இதனால் கிளாங்கு, பாட்டு, மற்றும் கோம்பாக் நதிகளில் அபாய அளவைத்தாண்டி வெள்ளம் பெருகியது. 32 பேர் இப்பேரழிவினால் கொல்லப்பட்டனர். 180,000 பேர் பாதிக்கப்பட்டனர். மலேசியப் பிரதமர் துன் அப்துல் இரசாக் மேற்கு மலேசியாவில் தேசிய பேரிடர் நிலையை அறிவித்தார். இவ்வெள்ளத்தின் விளைவாக கோலாலம்பூர் வெள்ளத் தணிப்புத் திட்டம் அமைக்கப்பட்டது.
# பசந்த குமார் தாசு

**பசந்த குமார் தாசு** (*Basanta Kumar Das*)(21 நவம்பர் 1899 - 6 ஏப்ரல் 1957) என்பவர் இந்திய மீன்வள விலங்கியல் நிபுணர் ஆவார். இவர் காற்றைச் சுவாசிக்கும் மீன்களைப் பற்றி ஆய்வு செய்துள்ளார். ஐதராபாத்திலுள்ள உசுமானியா பல்கலைக்கழகத்தில் விலங்கியல் பேராசிரியராகப் பணியாற்றினார்.
# பசந்த குமார் தாசு

## வாழ்க்கை மற்றும் வேலை

தாசு மேற்கு வங்காளம், வர்தமான் மாவட்டத்தில் உள்ள கங்கூரில் பிறந்தார். இவர் முயர் மத்திய கல்லூரியில் சேர்ந்து 1918-ல் *எம். எஸ்.* பட்டம் பெறுவதற்கு முன்பு அலகாபாத்தில் உள்ள அரசுப் பள்ளியில் பயின்றார். இவர் 1920-ல் அலகாபாத் பல்கலைக்கழகத்தில் விரிவுரையாளரானார். வெளிநாட்டில் படிக்க உத்தரப் பிரதேச மாநில உதவித்தொகை பெற்றார். இவர் இம்பீரியல் கல்லூரியில் சேர்ந்தார். இங்கு ஈ. டபுல்யூ. மெக்பிரைடின் வழிகாட்டுதலின் கீழ் காற்றைச் சுவாசிக்கும் மீன்கள் குறித்து ஆய்வுகள் மேற்கொண்டார். 1926-ல் இலண்டன் பல்கலைக்கழகத்தில் அறிவியல் முனைவர் பட்டம் பெற்றார். பின்னர் கல்கத்தா பல்கலைக்கழகத்தில் (1926-31) விலங்கியல் பேராசிரியரானார். இதன் பின்னர் உஸ்மானியா பல்கலைக்கழகத்தில் (1931-52) பணியில் சேர்ந்தார். இவர் 1953 முதல் இறக்கும் வரை மீன்வள பிரிவு இயக்குநராக இருந்தார். ஐதராபாத் மிருகக்காட்சிசாலையின் திட்டமிடலிலும் ஈடுபட்டுள்ளார். 1940-ல் இந்திய அறிவியல் மாநாட்டின் விலங்கியல் பிரிவுக்கு இவர் தலைமை தாங்கினார். 1931-ல் இம்பீரியல் கல்லூரியின் கக்சிலி நினைவுப் பரிசைப் பெற்றார் .
# அன்னமய்யா மாவட்டம்

**அன்னமய்யா மாவட்டம்** (**Annamayya district**) ஆந்திரப் பிரதேசத்தின் 26 மாவட்டங்களில் ஒன்றாகும். இதன் நிர்வாகத் தலைமையிடம் ராயச்சோட்டி நகரம் ஆகும். சித்தூர் மாவட்டத்தின் மதனப்பள்ளி வருவாய் கோட்டம், ஒய் எஸ் ஆர் கடப்பா மாவட்டத்தின் ராயச்சோட்டி வருவாய் கோட்டம் மற்றும் புதிதாக நிறுவப்பட்ட ராஜம்பேட் வருவாய் கோட்டத்தின் பகுதிகளைக் கொண்டு 4 ஏப்ரல் 2022 அன்று அன்னமாச்சாரியார் நினைவாக அன்னமய்யா மாவட்டம் நிறுவப்பட்டது.  
7,951 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை 16,97,308, ஆகும்.
# அன்னமய்யா மாவட்டம்

## மாவட்ட நிர்வாகம்

இசை கவிஞர் அன்னமாச்சாரியார் சிற்பம்]]  
இம்மாவட்டம் 3 வருவாய் கோட்டங்களையும், 30 மண்டல்களையும், 462 வருவாய் கிராமங்களைக் கொண்டது. மேலும் இம்மாவட்டம் ராஜம்பேட், ராயச்சோட்டி மற்றும் மதனப்பள்ளி என 3 நகராட்சிகளையும் கொண்டது.
# அன்னமய்யா மாவட்டம்

## மாவட்ட நிர்வாகம்

### மண்டல்கள்

| # | ராஜம்பேட் வருவாய் கோட்டம் | ராயச்சோட்டி வருவாய் கோட்டம் | மதனப்பள்ளி வருவாய் கோட்டம் |
| --- | --- | --- | --- |
| 1 | பி. கோடூரு | ராயச்சோட்டி | மதனப்பள்ளி |
| 2 | பெனகளூர் | சம்பெபள்ளி | நிம்மனப்பள்ளி |
| 3 | சித்வேலு | சின்னமண்டயம் | ராமசமுத்திரம் |
| 4 | புள்ளம்பேட்டை | காளிவீடு | தம்பளளபள்ளி |
| 5 | ஓபுளாவாரிபள்ளி | லக்கிரெட்டிப்பள்ளி | மூலக்கலசெருவு |
| 6 | ராஜம்பேட் | ராமாபுரம் | பெத்தமண்டயம் |
| 7 | நந்தலூரூ | பிலெரூ | குரபாலகோட்டை |
| 8 | வீரப்பள்ளி | குர்ரம்கொண்டா | பெத்த திப்பசமுத்திரம் |
| 9 | டி. சுந்துப்பள்ளி | களக்காடா | பி. கொத்தகோட்டை |
| 10 | கம்பம்வாரிப்பள்ளி | காளிகிரி |  |
| 11 | வால்மீகிபுரம் |  |  |
# அன்னமய்யா மாவட்டம்

## மாவட்ட நிர்வாகம்

### அரசியல்

இம்மாவட்டம் ராஜம்பேட்டை மக்களவைத் தொகுதி மற்றும் 7 சட்டமன்றத் தொகுதிகளையும் கொண்டுள்ளது.
| 125 | 244 | ராஜம்பேட்டை சட்டமன்றத் தொகுதி | எதுவுமில்லை | 24 | 41 | ராஜம்பேட்டை மக்களவைத் தொகுதி | எதுவுமில்லை |
| --- | --- | --- | --- | --- | --- | --- | --- |
| 127 | 246 | கோடூர் சட்டமன்றத் தொகுதி | SC |  |  |  |  |
| 128 | 247 | ராயச்சோட்டி சட்டமன்றத் தொகுதி | எதுவுமில்லை |  |  |  |  |
| 162 | 281 | தம்பள்ளப்பள்ளி சட்டமன்றத் தொகுதி |  |  |  |  |  |
| 163 | 282 | பீலேறு சட்டமன்றத் தொகுதி |  |  |  |  |  |
| 164 | 283 | மதனபள்ளி சட்டமன்றத் தொகுதி | } |  |  |  |  |
# அன்னமய்யா மாவட்டம்

## இதனையும் காண்க

- ஆந்திரப் பிரதேச மாவட்டங்களின் பட்டியல்
# பெல்ஜியம் அரச பூச்சியியல் சங்கம்

**பெல்ஜியம் அரச பூச்சியியல் சங்கம்** (*Royal Belgian Entomological Society*) என்பது பெல்ஜியத்தின் பிரசெல்சினை அடிப்படையாகக் கொண்ட ஆராய்ச்சியாளர் சமூகமாகும். இது பூச்சியியல் ஆய்வுக்காக அர்ப்பணிக்கப்பட்டுள்ளது. இச்சங்கம் 9 ஏப்ரல் 1855-ல் நிறுவப்பட்டது.  
இச்சமூகத்தின் மூலம் செய்திமடல், *பெல்ஜியன் ஜர்னல் ஆப் என்டமாலஜி* (பெல்ஜிய பூச்சியியல் ஆய்விதழ்) மற்றும் தி *மெமோயர்சு* எனும் வெளியீடுகள் வெளியிடப்படுகின்றன.  
இச்சங்கத்தின் முதல் தலைவர் எட்மண்ட் டி செலிஸ் லாங்சாம்ப்சு (1813-1900) ஆவார்.
# மினர்வராயா மராத்தி

**மினர்வராயா மராத்தி** (*Minervarya marathi*) என்பது இந்தியாவின் மகாராட்டிராவைப் பூர்வீகமாகக் கொண்ட தவளைச் சிற்றினமாகும். இது நெல் வயல்கள் மற்றும் புல்வெளிகள் போன்ற நீர் நிறைந்த பகுதிகளுக்கு அருகில் வாழ்கின்றது. இந்திய விலங்குகள் கணக்கெடுப்பு நிறுவனம் மற்றும் சாவித்ரிபாய் பூலே புனே பல்கலைக்கழக ஆராய்ச்சியாளர்களால் இந்த இனம் கண்டுபிடிக்கப்பட்டது.
# மினர்வராயா மராத்தி

## சொற்பிறப்பியல்

இத்தவளைக் கண்டுபிடிக்கப்பட்ட இடத்தின், உள்ளூர் மொழியான மராத்தியின் பெயரால் இத்தவளைக்குப் பெயரிடப்பட்டுள்ளது.
# மினர்வராயா அக்ரிகோலா

***மினர்வராயா அக்ரிகோலா*** (*Minervarya agricola*)(பொது பெயர்: **பொதுவான இந்திய மட்டைப்பந்து தவளை**) என்பது இந்தியத் துணைக்கண்டத்தைத் பூர்வீகமாகக் கொண்ட தவளைச் சிற்றினமாகும். இதனுடைய பரந்த பரம்பல் *மி. கிரானோசா* மற்றும் *ஜகெரானா சிஹாட்ரென்சிசு* என இச்சிற்றினம் முன்னர் அடையாளம் காணப்பட்டது. பின்னர் இந்த சிற்றினம் 2019-ல் தனிச் சிற்றினமாக வகைப்படுத்தப்பட்டது.
# மினர்வராயா அக்ரிகோலா

## பரவல்

இது இந்தியத் துணைக்கண்டத்தில் பரவலாகக் காணப்படும் சிற்றினமாகும். இவை இந்தியா, இலங்கை மற்றும் நேபாளத்தில் காணப்படுகிறது.
# மினர்வராயா அக்ரிகோலா

## சூழலியல்

இது வெள்ளம் சூழ்ந்த வயல்வெளிகள் மற்றும் சமவெளிகளில் மனிதர்கள் வசிக்கும் இடங்கள் முதல் மலைகளில் உள்ள ஈரமான காடுகள் வரை பரவலான வாழ்விடங்களை இவை ஆக்கிரமித்துள்ளன.
# நந்தியால் மாவட்டம்

**நந்தியால் மாவட்டம்** (**Nandyal district**) ஆந்திரப் பிரதேசத்தின் 26 மாவட்டங்களில் ஒன்றாகும். இதன் நிர்வாகத் தலைமையிடம் நந்தியால் நகரம் ஆகும். இம்மாவட்டம் கர்நூல் மாவட்டத்தின் நந்தியால் வருவாய் கோட்டம், *துரோணாச்சலம்* எனும் *தோனே வருவாய் கோட்டம்* மற்றும் *அத்மக்கூர்* வருவாய் கோட்டங்களின் பகுதிகளை கொண்டு 5 ஏப்ரல் 2022 அன்று புதிதாக நிறுவப்பட்டது.  
9,681 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை 17.82 இலட்சம் ஆகும்.
# நந்தியால் மாவட்டம்

## மாவட்ட நிர்வாகம்

இம்மாவட்டம் 3 வருவாய்க் கோட்டங்களாகவும், 29 மண்டல்களாகவும் பிரிக்கப்பட்டுள்ளது. இம்மாவட்டத்தில் நந்தியால், **நந்திகோட்குர்**, **அள்ளகட்ட்டா**, ஆத்மக்கூர் என 4 நகராட்சிகளும், 457 கிராம ஊராட்சிகளும், *பெத்தம்செர்லா* எனும் பேரூராட்சியும் கொண்டது.
# நந்தியால் மாவட்டம்

## மாவட்ட நிர்வாகம்

### மண்டல்கள்

| # | ஆத்மக்கூர் வருவாய் கோட்டம் | நந்தியால் வருவாய் கோட்டம் | தோனே வருவாய் கோட்டம் |
| --- | --- | --- | --- |
| 1 | ஸ்ரீசைலம் | நந்தியால் | பங்கனப்பள்ளி |
| 2 | ஆத்மக்கூர் | கோஸ்பாடு | ஓவ்க் |
| 3 | வெலுகோடு | சிரிவெல்லா | கோயில்குந்தலா |
| 4 | நந்திகோட்கூர் | தோர்னிப்பாடு | தோனே |
| 5 | பகிடியாலா | உய்யாலாவாடா | பெத்தம்செர்லா |
| 6 | ஜுபாடு பங்களா | சாகலமர்ரி | பெப்பிலி |
| 7 | கொத்தப்பள்ளி | ருத்திராவரம் |  |
| 8 | பாமுலாப்பாடு | மகாநந்தி |  |
| 9 | மித்தூர் | அல்லகட்டா |  |
| 10 | பண்டி ஆத்மக்கூர் | பாண்யம் |  |
| 11 | கட்டிவெமுலா |  |  |
| 12 | சஞ்சமாலா |  |  |
| 13 | கோலிமிகுண்டலா |  |  |
# நந்தியால் மாவட்டம்

## மாவட்ட நிர்வாகம்

### அரசியல்

நந்தியால் மாவட்டம் நந்தியால் மக்களவைத் தொகுதி மற்றும் 7 சட்டமன்றத் தொகுதிகளையும் கொண்டது. அவைகள்:  
- ஆள்ளகட்டா சட்டமன்றத் தொகுதி
- நந்திகோட்கூர் சட்டமன்றத் தொகுதி - (தலித்துகளுக்கு ஒதுக்கப்பட்டது)
- பாண்யம் சட்டமன்றத் தொகுதி
- நந்தியால் சட்டமன்றத் தொகுதி
- பங்கனப்பள்ளி சட்டமன்றத் தொகுதி
- ஸ்ரீசைலம் சட்டமன்றத் தொகுதி
- தோனே சட்டமன்றத் தொகுதி
# நந்தியால் மாவட்டம்

## இதனையும் காண்க

- பங்கனப்பள்ளி மாம்பழம்
- ஆந்திரப் பிரதேச மாவட்டங்களின் பட்டியல்
# நீள் கிளைத்தூண்டில்

**நீள் கிளைத்தூண்டில்** என்பது வணிக ரீதியான மீன்பிடி சாதனம் ஆகும், இது தண்ணீருக்குள் செங்குத்தாக அமைக்கப்பட்ட நீண்ட மீன்பிடி வரிசையைக் கொண்டதாகும். நீளமாக இருக்கும் இந்த தூண்டில் அமைப்பில் கிளைகளாக பல கொக்கிகள் இருக்கும்.  
நீள் கிளைத்தூண்டில் நீருக்கடியில் பாறைகளின் கீழே அல்லது நீர் நெடுவரிசையில் அமைக்கப்படலாம். இவற்றில் கீழே ஒரு எடையும் மற்றும் மேலே ஒரு மிதவையையும் கொண்டிருக்கும்.
# பாபட்லா மாவட்டம்

**பாபட்லா மாவட்டம்** (**Bapatla district**) ஆந்திரப் பிரதேச மாநிலத்தில் 26 மாவட்டங்களில் ஒன்றாகும். இதன் நிர்வாகத் தலைமையிடம் பாபட்லா நகரம் ஆகும். குண்டூர் மாவட்டத்தின் பாபட்லா வருவாய் கோட்டம் மற்றும் பிரகாசம் மாவட்டத்தின் சிராலா வருவாய்க் கோட்டப் பகுதிகளைக் கொண்டு, புதிய பாபட்லா மாவட்டம் 4 ஏப்ரல் 2022 அன்று நிறுவப்பட்டது.
# பாபட்லா மாவட்டம்

## மாவட்ட நிர்வாகம்

பாபட்லா மாவட்டம் பாபட்லா மற்றும் சிராலா எனும் இரண்டு வருவாய் கோட்டங்களாகவும், கோட்டங்களை 25 மண்டல்களாகப் பிரிக்கப்பட்டுள்ளது.
# பாபட்லா மாவட்டம்

## மாவட்ட நிர்வாகம்

### மண்டல்கள்

| # | பாபட்லா வருவாய் கோட்டம் | சிராலா வருவாய் கோட்டம் |
| --- | --- | --- |
| 1 | வெமூரு | சிராலா |
| 2 | கொல்லூரு | வேட்டப்பாலம் |
| 3 | சுந்துரு | அட்டான்கி |
| 4 | பட்டிபிரோலு | ஜனகவரம் பங்குளூரு |
| 5 | அமிரிதலூரு | சாந்தமகுலுரூ |
| 6 | ரெப்பள்ளி | பள்ளிக்குறவா |
| 7 | நிஜாம்பட்டினம் | கோரிசபாடு |
| 8 | நகரம் | பர்ச்சூர் |
| 9 | செருகுப்பள்ளி | எட்டனாப்புடி |
| 10 | பாபட்லா | கரம்சேடு |
| 11 | பிட்டாலாவாணிப்பாலம் | இன்க்கொல்லு |
| 12 | கர்லாபாலம் | சின்னகஞ்சம் |
| 13 | மார்த்தூர் |  |
# பாபட்லா மாவட்டம்

## மாவட்ட நிர்வாகம்

### அரசியல்

இம்மாவட்டத்தில் உள்ள பாபட்லா மக்களவைத் தொகுதியில் கீழ் கண்ட 6 சட்டமன்றத் தொகுதியில் உள்ளது.
- வேமூர் சட்டமன்றத் தொகுதி (208) (தலித்)
- ரேபள்ளி சட்டமன்றத் தொகுதி (209)
- பாபட்லா சட்டமன்றத் தொகுதி (211)
- பருச்சூர் சட்டமன்றத் தொகுதி (223)
- அத்தங்கி சட்டமன்றத் தொகுதி (224)
- சீராலா சட்டமன்றத் தொகுதி (225)
# பாபட்லா மாவட்டம்

## இதனையும் காண்க

- ஆந்திரப் பிரதேச மாவட்டங்களின் பட்டியல்
# பாலநாடு மாவட்டம்

**பாலநாடு மாவட்டம்** (**Palnadu district**) இந்தியாவின் ஆந்திரப் பிரதேச மாநிலத்தின் 26 மாவட்டங்களில் ஒன்றாகும். இதன் நிர்வாகத் தலைமையிடம் நரசராபேட்டை நகரம் ஆகும். குண்டூர் மாவட்டத்தின் நரசராபேட்டை வருவாய் கோட்டம் மற்றும் குர்ஜாலா வருவாய்க் கோட்டங்களின் பகுதிகளைக் கொண்டு 04 ஏப்ரல் 2022 அன்று பாலநாடு மாவட்டம் நிறுவப்பட்டது.  
280 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை 20,41,723 ஆகும். 22% மக்கள் நகர்புறததில் வாழ்கின்றனர். இத எழுத்தற்வு 53.19% ஆகும்.
# பாலநாடு மாவட்டம்

## மாவட்ட நிர்வாகம்

பாலநாடு மாவட்டம் நரசராபேட்டை வருவாய் கோட்டம் மற்றும் குர்ஜாலா வருவாய்க் கோட்டங்களையும், 28 மண்டல்களையும், 366 கிராமங்களையும் கொண்டது. இம்மாவட்டத்தில் நரசராபேட்டை மாநகராட்சி உள்ளது.
# பாலநாடு மாவட்டம்

## மாவட்ட நிர்வாகம்

### மண்டல்கள்

| # | குர்ஜலா வருவாய் கோட்டம் | நரசராபேட்டை வருவாய் கோட்டம் |
| --- | --- | --- |
| 1 | பெல்லம்கொண்டா | அச்சம்பேட்டை |
| 2 | குரஜலா | குரோசுரு |
| 3 | தாச்சேபள்ளி | அமராவதி |
| 4 | பிடுகுரல்லா | பெத்தகுறப்பாடு |
| 5 | மச்சாவரம் | நதேந்துலா |
| 6 | மச்செர்லா | சிலக்கலுரிபேட்டை |
| 7 | வேல்தூர்த்தி | எட்லபாடு |
| 8 | துர்கி | ரோம்பிசெர்லா |
| 9 | ரெண்டாச்சிந்தலா | நரசராபேட்டை |
| 10 | கரீம்புடு | சட்டெனப்பள்ளி |
| 11 | ராஜுபாலம் |  |
| 12 | நெகரிகல்லு |  |
| 13 | முப்பல்லா |  |
| 14 | பொல்லப்பள்ளி |  |
| 15 | வினுகொண்டா |  |
| 16 | நூசெந்த்லா |  |
| 17 | சவல்யாபுரம் |  |
| 18 | இப்பூர் | } |
# பாலநாடு மாவட்டம்

## மாவட்ட நிர்வாகம்

### அரசியல்

பாலநாடு மாவட்டம் நரசராவுபேட்டை மக்களவைத் தொகுதியும், 7 சட்டமன்றத் தொகுதிகளையும் கொண்டுள்ளது. அவைகள்:  
1. பெதகூரபாடு சட்டமன்றத் தொகுதி (204)
1. சிலகலூரிபேட்டை சட்டமன்றத் தொகுதி (215)
1. நரசராவுபேட்டை சட்டமன்றத் தொகுதி (216)
1. சத்தெனபள்ளி சட்டமன்றத் தொகுதி (217)
1. வினுகொண்டா சட்டமன்றத் தொகுதி (218)
1. குரஜாலா சட்டமன்றத் தொகுதி (219)
1. மாச்செர்லா சட்டமன்றத் தொகுதி (220)
# பாலநாடு மாவட்டம்

## இதனையும் காண்க

- ஆந்திரப் பிரதேச மாவட்டங்களின் பட்டியல்
# மினர்வராயா நிக்கோபாரியென்சிசு

***மினர்வராய நிக்கோபாரியென்சிசு** (Minervarya nicobariensis*), நிக்கோபார் தவளை அல்லது நிக்கோபார் மட்டைப்பந்து-தவளை என்பது இந்தியாவின் நிக்கோபார் தீவுகளில் மட்டும் காணப்படும் தவளைச் சிற்றினமாகும். கடந்த காலத்தில் இது அண்டை தீவான அந்தமான் தீவுகளில் காணப்பட்ட *பெஜெர்வர்யா அந்தமனென்சிசு* சிற்றினமாகக் கருதப்பட்டது, ஆனால் தற்போது இது தனிச் சிற்றினமாக வகைப்படுத்தப்பட்டுள்ளது. இதனுடைய பரவல் நிக்கோபார் தீவுகளின் மத்திய மற்றும் வடக்கு பகுதிகளில் மட்டுப்படுத்தப்பட்டுள்ளது. குறிப்பாக கார் நிக்கோபார் தீவில் இது ஒப்பீட்டளவில் பொதுவானதாகக் காணப்படுகிறது. இதன் விருப்பமான வாழ்விடம் புல்வெளிகளாகும். இங்கு இந்தச் சிற்றினம், மழைநீர் குட்டைகளில் இனப்பெருக்கம் செய்கின்றன. கார் நிக்கோபாரில், இது கடலோர ஈரநிலங்களிலும், புதிதாக அழிக்கப்பட்ட வனப் பரப்புகளிலும் காணப்படுகின்றன.
# மினர்வராயா சியாங்மையென்சிசு

***மினர்வராயா சியாங்மையென்சிசு*** (*Minervarya chiangmaiensis*), பொதுவாக சியாங் மாய் மழை-குளத் தவளை என்று அழைக்கப்படுகிறது. இது டைக்ரோக்ளோசிடே குடும்பத்தில் உள்ள ஓர் தவளைச் சிற்றினம் ஆகும். வட தாய்லாந்தின் தெற்கு சியாங் மாய் மாகாணம், ஓம்கோய் மாவட்டத்தில் உள்ள பான் மோன்ஜோங்கில் ஒற்றை மாதிரி சேகரிக்கப்பட்டது.
# மினர்வராயா மாடெசுடா

***மினர்வராயா மாடெசுடா** (Minervarya modesta)* என்பது டைக்ரோக்ளோசிடே குடும்பத்தில் உள்ள தவளைச் சிற்றினங்களுள் ஒன்றாகும். இது இந்தியாவின் கர்நாடக மாநிலத்தில் சிமோகா மாவட்டத்தின் ஜோக் என்ற இடத்தில் காணப்படுகிறது. இது இப்பகுதியில் மட்டுமே காணப்படும் அகணிய உயிரியாகும்.
# மினர்வராயா மாடெசுடா

## ஆதாரங்கள்

- ராவ், 1920 : *சில தென்னிந்திய பாட்ராசியன்கள்* . பாம்பே நேச்சுரல் ஹிஸ்டரி சொசைட்டியின் ஜர்னல், vol.27, p.119-127 ( texte integral ).
- http://research.amnh.org/vz/herpetology/amphibia/Amphibia/Anura/Dicroglossidae/Dicroglossinae/Fejervarya/Fejervarya-modesta
# திபாங்கு அணை

**திபாங்கு அணை** (*Dibang Dam*) இந்தியாவின் அருணாச்சலப் பிரதேசத்தில் உள்ள திபாங்கு பள்ளத்தாக்கு மாவட்டத்தில் அமைக்கத் திட்டமிடப்பட்டுள்ளது. கற்காரை புவியீர்ப்பு வகை அணையாக இது கட்டப்படும். இவ்வாறு கட்டப்பட்டால், இது இந்தியாவின் மிகப்பெரிய அணையாகத் திகழும். 288 மீட்டர் (945 அடி) உயரமுள்ள உலகின் மிக உயரமான கற்காரை புவியீர்ப்பு அணையாகவும் சிறப்பு பெறும். 3,000 மெகாவாட் வரை நீர்மின்சாரத்தை வழங்கவும், திபாங் பள்ளத்தாக்கில் வெள்ளத்தை கட்டுப்படுத்தவும் திபாங் அணை உதவும்.
# திபாங்கு அணை

## வரலாறு

திபாங்கு அணைக்கான அடிக்கல் 2008 ஆம் ஆண்டு சனவரி மாதம் 31 அன்று பிரதமர் மன்மோகன் சிங்கால் நாட்டப்பட்டது. ஆனால், இத்திட்டத்தின் கட்டுமானப் பணிகள் இன்னும் தொடங்கப்படவில்லை. 2013 ஆம் ஆண்டில் சுற்றுச்சூழல் மற்றும் வன அமைச்சகம் இத்திட்டத்தின் விண்ணப்பத்தை நிராகரித்தது. ஆனால் தேசிய நீர் மின்னாற்றல் ஆணையம் விண்ணப்பத்தை 2014 ஆம் ஆண்டு மீண்டும் சமர்ப்பித்தது. மேலும் அணை தன் தற்காலிக எதிர்மறையான சுற்றுச்சூழல் தாக்கங்கள் மற்றும் இடு மிசுமி பழங்குடியின மக்களின் கட்டாய இடமாற்றம் போன்ற காரணங்களுக்காக உள்ளூர் மற்றும் பன்னாட்டு அமைப்புகளின் எதிர்ப்பின் கீழ் உள்ளது.  
மோடி அரசாங்கம் 2019 ஆம் ஆண்டு அணை கட்டும் திட்டத்திற்கு புதுப்பிக்கப்பட்ட அனுமதியை வழங்கியது. வெள்ளக் கட்டுப்பாடும், மின் உற்பத்தியும் திட்டத்தின் முக்கிய நோக்கங்களாகும். 2020 ஆம் ஆண்டு நிலவரப்படியும் அசாம், அருணாசலப் பிரதேசப் பகுதிகளில் உள்ள இரண்டு பெரிய அணை திட்டங்களான திபாங்கு மற்றும் தாழ் சுபன்சிரி ஆகிய இரு அணை திட்டங்களிலும் கட்ட்டுமான வேலைகள் முன்னேறவில்லை.
# கெராங்கு கிராமம்

**கெராங்கு கிராமம்** (*Kerang Village*) இந்தியாவின் அருணாச்சல பிரதேசத்தின் மேற்கு சியாங் மாவட்டத்தில் இருக்கும் ஒரு சிறிய கிராமம் ஆகும்.
# கெராங்கு கிராமம்

## அமைவிடம்

கெராங்கு கிராமம் மாவட்டத் தலைமையகத்திலிருந்து வடக்கே 34 கிமீ தொலைவிலும், மாநிலத் தலைநகர் இட்டாநகரில் இருந்து 205 கிமீ தொலைவிலும் அமைந்துள்ளது.
# கெராங்கு கிராமம்

## தீ விபத்து

12 நவம்பர் 2014 ஆம் ஆண்டு நவம்பர் மாதம் 12 ஆம் தேதியன்று அதிகாலை 1.30 மணியளவில் ஏற்பட்ட தீ விபத்தில் சுமார் 70 வீடுகள் எரிந்து நாசமானது. இந்நிகழ்வு பல குடும்பங்களை வீடற்றதாக ஆக்கியது. இந்த தீ விபத்தில் உயிர் சேதம் ஏதும் ஏற்படவில்லை ஆனால் பல கோடி ரூபாய் மதிப்புள்ள சொத்துக்கள் எரிந்து நாசமாகின. மக்களால் தங்கள் சொத்துக்கள் எதையும் எடுக்க முடியவில்லை. பசுமை முன்னோடி நகரமான இட்டாநகர் மற்றும் ஆதி பானே கெபாங் இளைஞர் பிரிவு போன்றவை தீ விபத்தில் பாதிக்கப்பட்டவர்களுக்கு தன்னார்வ நன்கொடை முகாமை நடத்தியது. அருணாச்சல பிரதேச முதல்வர் நபம் துகி, அருணாச்சல பிரதேச கல்வி அமைச்சர் தபாங் தலோ மற்றும் பிற தலைவர்களும் பாதிக்கப்பட்டவர்களுக்கு சிறிதளவு பணத்தையும் அத்தியாவசியப் பொருள்கள் சிலவற்றையும் நன்கொடையாக அளித்தனர்.
# ஜோ கிராவிட்சு

** ஜோ இசபெல்லா கிராவிட்ஸ்** (பிறப்பு: திசம்பர் 1, 1988 ) என்பவர் அமெரிக்க நாட்டு நடிகை, பாடகர் மற்றும் வடிவழகி ஆவார். இவர் 2007 ஆம் ஆண்டில் நோ ரிசர்வேஷன்ஸ் என்ற காதல் நகைச்சுவைத் திரைப்படத்தின் மூலம் நடிப்புத்துறைக்கு அறிமுகமானார். அதை தொடர்ந்து 2011 இல் வெளியான மீநாயகன் திரைப்படமான எக்ஸ்-மென்: ஃபர்ஸ்ட் கிளாஸ் என்ற படத்தில் ஏஞ்சல் சால்வடோர் என்ற கதாபாத்திரத்தில் நடித்தார். இந்த திரைப்படத்தில் நடித்ததற்காக டீன் சாய்ஸ் விருது மற்றும் ஸ்க்ரீம் விருதுக்கான பரிந்துரைகளைப் பெற்றார். அதை தொடர்ந்து தி டைவர்ஜென்ட் சீரிஸில் (2014-2016) கிறிஸ்டினாவாகவும், ஃபென்டாஸ்டிக் பீஸ்ட்ஸ் திரைப்படத் தொடரில் (2016-2018) லெட்டா லெஸ்ட்ரேஞ்சாகவும் நடித்ததற்காக இவர் முக்கியமான நடிகை ஆனார்.  
அதை தொடர்ந்து ஜெமினி (2017), கின் (2018), கிமி (2022) போன்ற திரைப்படங்களில் நடித்துள்ளார். மேலும் 2022 ஆம் ஆண்டு வெளியான தி பேட்மேன் என்ற டிசி வரைகதை மீநாயகன் திரைப்படத்தில் கேட்வுமன் என்ற கதாபாத்திரத்திலும் நடித்துள்ளார்.
# தம்புனான்

**தம்புனான்** என்பது (மலாய்: *Pekan Tambunan*; ஆங்கிலம்: *Tambunan Town*) மலேசியா, சபா மாநிலம், உட்பகுதி பிரிவு, தம்புனான் மாவட்டத்தின் தலைநகரம் ஆகும்.  
கடசான்-டூசுன்; இனக் குழுவினர் 86 % பெரும்பான்மையாகக் கொண்ட நகரம். இந்தக் குழுவினருக்கு அடுத்து மலாய்க்காரர்கள், சீனர்கள் மற்றும் பிற பழங்குடியினர் உள்ளனர்.  
சபா மாநிலத் தலைநகரான கோத்தா கினபாலுவில் இருந்து கிழக்கே 80 கி.மீ. தொலைவில்; கோத்தா கினாபாலு - தம்புனான் - கெனிங்காவ் நெடுஞ்சாலையால் இணைக்கப்பட்டு உள்ளது. ரானாவ் நகருக்கு தெற்கே 48 கி.மீ. மற்றும் கெனிங்காவ் நகரில் இருந்து வடக்கே 48 கி.மீ. தொலைவில் உள்ளது.
# தம்புனான்

## பொது

சராசரியாக 750 மீட்டர் உயரத்தில், குரோக்கர் மலைத்தொடரின் ஒரு பகுதியாக இந்தப் பள்ளத்தாக்கு நகரம் அமைந்து உள்ளது. ஆண்டு முழுவதும் மிதமான வெப்பமண்டல காலநிலையைக் கொண்டது.  
குரோக்கர் மலைத்தொடரின் பள்ளத்தாக்குச் சரிவுகளில் அடுக்கடுக்காய் நெல் வயல்கள். ஏறக்குறைய 70 கிராமங்கள் நிறைந்து உள்ளன. தம்புனான் நகரைச் சுற்றிலும் அடர்ந்த மூங்கில் காடுகள் உள்ளன.  
இவை பிரித்தானியக் காலனித்துவக் காலத்தின் மரபுகளைப் பறைசாற்றுகின்றன. ஒரு மூங்கிலை வெட்டினால் 20 மூங்கில் குருத்துகளை நட வேண்டும் என்று பிரித்தானியர்கள் சட்டம் போட்டு இருந்தார்கள்.
# தம்புனான்

## சொற்பிறப்பியல்

தம்புனான் எனும் பெயர் **தம்** "அடோன்" (*Tam* *adon") மற்றும் "கோம்* **புனான்** ("Gom* '"bunan*) எனும் வார்த்தைகளில் இருந்து பெறப்பட்டது. இரண்டு சொற்களும் இணைந்து "தம்புனான்" ஆனது.
# தம்புனான்

## சொற்பிறப்பியல்

### ராபிலேசியா வனக் காப்பகம்

தம்புனான் அதன் லைகிங் *(Lihing)* மற்றும் தபாய் *(Tapai)* எனும் மதுபானத் தயாரிப்புகளுக்கு நன்கு அறியப்பட்டது. அவை சபாவின் கடாசான் மற்றும் டூசுன் மக்களால் பாரம்பரியமாக தயாரிக்கப்படும் அரிசிவகை மதுபானங்கள்.  
தம்புனான் நகரத்தின் புறநகர்ப் பகுதியில் ராபிலேசியா வனக் காப்பகம் *(Rafflesia Forest Reserve)* உள்ளது. உலகின் மிகப்பெரிய மலரான ராபிலேசியா மலர்களுக்காக இந்த வனக் காப்பகம் உருவாக்கப்பட்டு உள்ளது.  
தம்புனானுக்குக் கிழக்கே சபாவின் இரண்டாவது உயரமான மலையான துருஸ்மாடி மலை *(Trus Madi)* (2642 மீட்டர்) அமைந்து உள்ளது.
# தம்புனான்

## பொருளியல்

தம்புனான் விவசாயம் சார்ந்த மாவட்டமாகும். தம்புனான் மக்களில் பெரும்பாலோர் நெல், காய்கறிகள், மீன் பண்ணை, ரப்பர் தோட்டம், பாமாயில் தோட்டம், பொது ஊழியர் வேலைகள் செய்கிறார்கள். 2021 ஆண்டு வரையில், தம்புனானில் குறிப்பிட்டுச் சொல்லும் அளவிற்குப் பெரிய தொழில்கள் எதுவும் இல்லை.  
இந்த நகரம் கோத்தா கினபாலுவில் இருந்து சற்று தொலைவில் உள்ளதால் வளர்ச்சியின் தாக்கங்கள் குறைவு. தம்புனானில் இருந்து 40 கி.மீ. தொலைவில் உள்ள பெரிய நகரமான கெனிங்காவ் நகரின் வளர்ச்சியினால் இந்த நகரத்தின் வளர்ச்சி குன்றி உள்ளது.
|date=November 2011
}}
# 2,4,6- முக்குளோரோபென்சாயில் குளோரைடு

**2,4,6- முக்குளோரோபென்சாயில் குளோரைடு** (*2,4,6-Trichlorobenzoyl chloride*) C<sub>7</sub>H<sub>2</sub>Cl<sub>4</sub>O என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். யாமாகுச்சி வினையாக்கி என்ற பெயராலும் இது அழைக்கப்படுகிறது. குளோரினேற்றம் செய்யப்பட்ட அரோமாட்டிக் சேர்மமான இது பல்வேறு கரிம வேதியியல் தொகுப்பு வினைகளில் பயன்படுத்தப்படுகிறது.  
யாமாகுச்சி எசுத்தராக்கல் வினையில் 2,4,6- முக்குளோரோபென்சாயில் குளோரைடு ஒரு முதன்மையான வினைப்பொருளாகும்.
# மினர்வராயா பெண்டாலி

***மினர்வராயா பெண்டாலி*** (*Minervarya pentali*) அல்லது பெண்டலின் **மினர்வராயன் தவளை**, டைக்ரோக்ளோசிடே என்ற முட்கரண்டி-நாக்கு தவளை குடும்பத்தில் உள்ள ஓர் தவளைச் சிற்றினம் ஆகும். இது இந்தியாவில் மேற்குத் தொடர்ச்சி மலைகளில் மட்டுமே காணப்படும் அகணிய உயிரியாகும்.
# மினர்வராயா பெண்டாலி

## சொற்பிறப்பியல்

தாவர மரபியல் நிபுணரும், தில்லி பல்கலைக்கழகத்தின் முன்னாள் துணைவேந்தருமான தீபக் பெண்டலின் நினைவாக, இப்பல்கலைக்கழகத்தில் உயிரியல் அமைப்புமுறை ஆய்வகத்தை அமைப்பதில் இவர் செய்த உதவியை அங்கீகரிக்கும் வகையில், இந்த சிற்றினத்திற்கு *பெண்டாலி* என்று பெயரிடப்பட்டது. *மினர்வராயா* என்ற பொதுவான பெயர் இலத்தீன் வார்த்தையான "*மினிமஸ்* " என்பதன் போர்ட்மாண்டோ ஆகும். இது "மிகச்சிறியது" என்று பொருள்படும். *மினர்வராயா*வின் சகோத பேரினம் *பெஜர்வராயா* ஆகும். இந்த பெயர் பண்டைய உரோமானிய தெய்வமான மினெர்வாவையும் குறிக்கிறது. தரையில் உள்ள சேற்றிலிருந்து திடீரென மேலே குதிக்கும் தவளைகளின் நடத்தை இத்தெய்வத்தை நினைவூட்டுகிறது. மினெர்வா, அவரின் தந்தையான வியாழனின் தலையிலிருந்து திடீரென வெடித்து, முழுமையாகக் கவசத்தைப் பெற்றதாக அறியப்படுகிறது.
# மினர்வராயா பெண்டாலி

## விளக்கம்

*மி. பெண்டாலி* மற்ற *மினர்வராயா* சிற்றினங்களை விட சிறியது. ஆண்களில் உடல் நீளம் 20 மி.மீ. நீளமும்; பெண் தவளையின் நீளம் 25 மி.மீ. ஆகும். தோல் மடிப்புகளுடன் புள்ளிகளுடன் காணப்படும். உடலின் மேல் பகுதி சாம்பல்-பழுப்பு நிறமாகவும், கரடு முரடாகக் காணப்படும். அதே சமயம் கீழ்ப் பகுதிகள் மென்மையாகவும் வெளிர் நிறமாகவும் இருக்கும். தொண்டை சதை நிறமானது, அழைப்பு இணைப்பு கருப்பு. மஞ்சள்-சாம்பல் கோடு பின்புறத்தின் நடுவில் செல்கிறது. ஆண்கள் சீரான இடைவெளியில் ஒலியினை உருவாக்குகின்றன.
# மினர்வராயா பெண்டாலி

## நடத்தை

### அழைப்பு

ஆண் *மி. பெண்டாலி* ஒரு துடிப்பான ஒலியினை உருவாக்குகிறது. இவை சீரான இடைவெளியில் மீண்டும் மீண்டும் ஒலிக்கின்றன. சராசரியாக 19 துடிப்புகளைக் கொண்ட ஒவ்வொரு அழைப்பும், ஒரு வினாடியில் ஐந்தில் ஒரு பங்கு வரை நீடிக்கும். மாலை 6 மணி முதல் இரவு 10 மணி வரை அழைப்புகள் செய்யப்படுகின்றன.
# மினர்வராயா பெண்டாலி

## நடத்தை

### இனப்பெருக்கம்

இனப்பெருக்க காலம் சூலை முதல் செப்டம்பர் வரை ஆகும். இந்த பருவத்தில், புல்வெளிகளிலும், நீர்நிலைகளைச் சுற்றியும் ஆண் தவளைகள் அதிக அளவில் கூடும்.
# மினர்வராயா பெண்டாலி

## பரவல் மற்றும் வாழ்விடம்

*மி. பெண்டாலி* மேற்குத் தொடர்ச்சி மலையின் தென்பகுதியில் மட்டுமே காணப்படுகின்றது. இங்கு இவை பரந்து விரிந்து கடல் மட்டத்திலிருந்து சுமார் 220 மீ உயரம் வரை காணப்படுகிறன. இதன் எல்லை வடக்கே கேரளாவின் கோழிக்கோடு மாவட்டத்திலிருந்து தெற்கே தமிழ்நாட்டின் கன்னியாகுமரி மாவட்டம் வரை பரவியுள்ளது. தவளைகள் தாவரங்கள் நிறைந்த வழியோரங்களிலும், தோட்டங்களிலும், பாசன வயல்களிலும் மற்றும் இயற்கை நீர் ஆதாரங்களுக்கு அருகிலும் காணப்படுகின்றன. இவை வனப்பகுதியிலிருந்து பதிவு செய்யப்படவில்லை.
# ராபிலேசியா வனக் காப்பகம்

**ராபிலேசியா வனக் காப்பகம்** (மலாய்: *Hutan Simpan Rafflesia*; ஆங்கிலம்: *Rafflesia Forest Reserve*) என்பது மலேசியா, சபா மாநிலம், உட்பகுதி பிரிவு, தம்புனான் மாவட்டத்தில் அமைந்து உள்ள ஒரு வனக்காப்பகம் ஆகும்.  
1984-ஆம் ஆண்டு இந்தப் பகுதியில் ஏராளமாகக் காணப்படும் ராபிலேசியா *(Rafflesia pricei)* மலர்களைப் பாதுகாக்க, இந்த வனப் பாதுகாப்பகம் சபா வனத் துறையால் *(Sabah Forestry Department)* நிறுவப்பட்டது.
# ராபிலேசியா வனக் காப்பகம்

## பொது

இந்த வனக் காப்பகத்தைப் பன்னாட்டு இயற்கைப் பாதுகாப்புச் சங்கம் *(International Union for Conservation of Nature - IUCN),* ஒரு பாதுகாப்பு காப்பகமாக அறிவித்து உள்ளது. இந்த வனக் காப்பகத்தின்பரப்பளவில் 356 ஹெக்டர்.  
தம்புனான் நகரத்தின் புறநகர்ப் பகுதியில் இந்த வனக் காப்பகம் உள்ளது. உலகின் மிகப்பெரிய மலரான ராபிலேசியா மலர்களுக்காக இந்த வனக் காப்பகம் உருவாக்கப்பட்டு உள்ளது.
# ராபிலேசியா வனக் காப்பகம்

## ராபிலேசியா தகவல் மையம்

கோத்தா கினபாலுவில் இருந்து தம்புனான் செல்லும் சாலையில் ராபிலேசியா தகவல் மையம் *(Rafflesia Information Centre)* எனும் பெயரில் ஒரு தகவல் அலுவலகத்தை அமைத்து உள்ளார்கள்.
# கிசன்

இங்கு வசித்தவர்களில் மிகவும் பிரபலமானவராக அறியப்பட்டவர், சிடியத்தின் ஜெனோ ஆவார். கிமு 334 இல் பிறந்த இவர் உறுதிப்பாட்டவத தத்துவப் பள்ளியின் நிறுவனர் ஆவார். அவர் ஏதென்சில் கிமு 300 முதல் கற்பித்தார்.